**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** **„DĖL AB „KLAIPĖDOS VANDUO“ 2019–2021 METŲ VEIKLOS PLANO PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu yra siekiama patvirtinti AB „Klaipėdos vanduo“ 2019-2021 m. veiklos planą.

**2. Projekto rengimo priežastys ir kuo remiantis parengtas sprendimo projektas.**

AB „Klaipėdos vanduo“ 2019-2021 metų veiklos planui 2018 m. spalio 3 d. posėdyje pritarė bendrovės valdyba.

Vadovaujantis Lietuvos Respublikos aplinkos ministro 2015 m. sausio 8 d. įsakymu Nr. D1-11 patvirtintų Geriamojo vandens tiekėjų ir nuotekų tvarkytojų veiklos planų rengimo taisyklių 9 punktu AB „Klaipėdos vanduo“ 2018 m. spalio 10 d. Savivaldybės administracijai pateikė derinti parengtą bendrovės 2019-2021 m. veiklos planą. Šis planas vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 5 punktu, 34 straipsnio 4 dalimi, teikiamas Klaipėdos miesto savivaldybės tarybai tvirtinti.

**3. Kokių rezultatų laukiama.**

Savivaldybės tarybai patvirtinus AB „Klaipėdos vanduo“ 2019-2021 m. veiklos planą, bendrovei bus sudarytos sąlygos plane numatytomis priemonėmis ir lėšų šaltiniais įgyvendinti Geriamojo vandens tiekimo ir nuotekų tvarkymo įstatymo 12 str. 2 dalyje įtvirtintą siekį, kad ne mažiau kaip 95 procentai savivaldybės viešojo geriamojo vandens tiekimo teritorijos gyventojų gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas, bei būtų užtikrinamas aplinkos taršos mažinimas nuotekomis.

**4. Sprendimo projekto rengimo metu gauti specialistų vertinimai.**

Sprendimo projektas derinta savivaldybės administracijos padaliniuose. Pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sprendimo projekto įgyvendinimui lėšų poreikis nurodytas AB „Klaipėdos vanduo“ 2019-2021 metų veiklos plano 1, 2 ir 3 prieduose.

**6. Galimo teigiamos ar neigiamos sprendimo priėmimo pasekmės.**

Teigiamos pasekmės priėmus siūlomą Savivaldybės tarybos sprendimo projektą ir įgyvendinus veiklos plane numatytus investicinius projektus ir priemones, Klaipėdos mieste bus įrengta apie 7 km vandentiekio bei 8 km nuotekų tinklų. Bus sudaryta galimybė 57 būstams jungtis prie centralizuotų vandentiekio tinklų. 81 būstas galės jungtis prie nuotekų tinklų.

Tarybai nepatvirtinus vandens tiekėjo veiklos plano, vandens tiekėjas neturės teisinio pagrindo vykdyti darbų numatytų plane.

Neigiamos pasekmės – tikėtina, kad dėl visų 2019-2021 metų veiklos plane numatytų projektų ir priemonių įgyvendinimo geriamojo vandens tiekimo ir nuotekų tvarkymo kaina ateityje padidės 0,021 Eur už 1 m³.

PRIDEDAMA:

1. AB „Klaipėdos vanduo“ raštas dėl veiklos plano derinimo, 30 lapų;
2. Teisės aktų išrašai, 1 lapas.

|  |  |
| --- | --- |
| Socialinės infrastruktūros priežiūros skyriaus vedėja | Inga Kubilienė |
|  |  |